stanford-oval/wikipedia huggingface dataset:
Aki Wahlman

Aki Wahlman (s. 1964 Laitila) on suomalainen keittiömestari, opettaja ja yrittäjä. Hän on tullut tunnetuksi muun muassa Kokkisota-, Liemessä- ja Mitä tänään syötäisiin? -televisio-ohjelmien kautta.
Aki Wahlman opiskeli ensin Uudessakaupungissa ravintola-alan perusopintoja, työskenteli kotipaikakunnallaan Laitilassa vientiyrityksen henkilöstöravintolassa ja suoritti kokkilinjan Turun hotelli- ja ravintolakoulussa. Hän teki varusmiespalveluksensa laivastossa talousaliupseerina, kunnes vuonna 1985 pestautui turkulaiseen Brahen Kellariin ja suoritti työn ohessa vielä keittiömestarin opinnot Lahdessa. Vuonna 1988 Wahlman siirtyi turkulaiseen Suomalainen Pohja -ravintolaan. Hän voitti vuoden 1989 lopulla Chaîne des Rôtisseurs -ravintoloiden nuorille kokeille tarkoitetun Suomen-karsinnan ja pääsi edustamaan maataan Norjan Stavangeriin, jossa sijoittui neljänneksi ja parhaaksi pohjoismaalaiseksi. Vuonna 1993 Wahlman aloitti ammattikoulun ruokatuotannon opettajana Raision ammattioppilaitoksessa. Hän on myöhemmin toiminut restonomikoulutuksen opettajana Turun ammattikorkeakoulussa.
Wahlman on perustanut viestintä- ja ruokatoimistoksi kutsumansa yrityksen nimeltä Foody Allen, joka konsultoi ravintola-alan toimijoita. 2010-luvun lopulla hän oli keskeisesti mukana rakentamassa Eat My Turku -ruokasivustoa.
Tunnustuksia

Wahlman voitti Vuoden kokki -kilpailun vuonna 1996.
Hän edusti Suomea kansainvälisessä Bocuse d’Or -kilpailussa vuonna 1997.
Luottamustehtäviä

Wahlman kuuluu Elo-säätiön hallitukseen.
Julkaisuja

Vuonna 2006 Wahlman julkaisi kirjan Kokki ja kokkioppilaat.
Yksityiselämä

Wahlman on naimisissa ja hänellä on kaksi lasta.
Aiheesta muualla

HK:n Sinistä? Katso mihin huippukokin rahat riittävät (31.1.2011)(taloussanomat.fi) (Arkistoitu – Internet Archive)
Carrie (vuoden 2002 elokuva)

| Carrie |
| --- | --- |

Ohjaaja:  David Carson
Käsikirjoittaja:  Bryan Fuller
Perustuu:  Stephen Kingin romaaniin
Tuottaja:  David Livingston David Carson Stephan Geaghan
Säveltäjä:  Laura Karpman
Kuvaaja:  Victor Goss
Leikkaaja:  Jeremy Presner
Pääosat:  Angela Bettis Patricia Clarkson Rena Sofer Kandyse McClure Emilie de Ravin Tobias Mehler
Valmistustiedot
Valmistusmaa:  Yhdysvallat
Tuotantoyhtiö:  Trilogy Entertainment Group MGM Television
Levittäjä:  Metro-Goldwyn-Mayer
Ensi-ilta:   4. marraskuuta 2002
Kesto:  132 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Carrie on vuonna 2002 David Carsonin ohjaama ja Bryan Fullerin käsikirjoittama televisiolevitykseen tehty kauhuelokuva, joka perustuu kirjailija Stephen Kingin samannimiseen esikoisteokseen. Elokuvan päähenkilöä ja nimikkohahmoa, Carrie Whitea, näyttelee Angela Bettis.
Elokuva esitettiin NBC:llä 4. marraskuuta 2002 ja se keräsi yli 12 miljoonaa katsojaa. Huolimatta loistavista katsojaluvuista ja parista palkintoehdokkuudesta (esimerkiksi Saturn-palkinnon saajaksi) elokuva sai kriitikoilta huonon vastaanoton, pääasiassa huonoihin erikoistehosteisiin, laimeaan kauhutunnelmaan ja ylipituuteen liittyen, mutta roolisuoritukset, etenkin Bettisin, saivat ylistystä osakseen.
Roolit

| 0 | 1 | 2 |
| --- | --- | --- |
|  Angela Bettis  | … |  Carrie White   |
|  Patricia Clarkson  | … |  Margaret White   |
|  Rena Sofer  | … |  neiti Desjarden   |
|  Kandyse McClure  | … |  Sue Snell   |
|  Emilie de Ravin  | … |  Chris Hargensen   |
|  Tobias Mehler  | … |  Tommy Ross   |
|  Jesse Cadotte  | … |  Billy Nolan   |
|  Meghan Black  | … |  Norma Watson   |
|  Chelan Simmons  | … |  Helen Shyres   |
|  Katharine Isabelle  | … |  Tina Blake   |
|  David Keith  | … |  etsivä John Mulcahey   |
|  Jodelle Ferland  | … |  nuori Carrie  |
Cergy

| Cergy |
| --- | --- |
 Cergyn kaupungintalo
 vaakuna
 Cergy
 Koordinaatit: 49°02′10″N, 02°03′47″E 
Valtio:  Ranska
Alue:  Île-de-France
Departementti:  Val-d’Oise
Arrondissementti:  Pontoise
Hallinto:  
 – Pormestari:  Jean-Paul Jeandon
Pinta-ala:  
 – Kokonaispinta-ala:  11,65 km²
Väkiluku (2013):  61 708
 – Väestötiheys:  5 296,8 as./km²
Postinumero:  95000
 
 www.ville-cergy.fr 
Infobox OKVirheellinen NIMI-arvo: 
Cergy on kaupunki Ranskan Val-d’Oisen departementissa Pariisin esikaupunkialueella noin 27 kilometrin päässä Pariisista. Kaupungissa on arviolta 61 708 asukasta (vuonna 2013) ja sen pinta-ala on 11,65 neliökilometriä.
Pariisista Cergyyn pääsee junalla (RER A), pysähdyspaikat ovat Cergy-Préfecture, Cergy-Saint Christophe ja Cergy-Le-Haut.
Aiheesta muualla

Kuvia tai muita tiedostoja aiheesta Cergy Wikimedia Commonsissa
Kaupungin internetsivut
Coniophis

| Coniophis |
| --- | --- |
 Nikama
 Liitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Osalahko::  Alethinophidia
Suku::  Coniophis  Marsh, 1892
Katso myös
   Coniophis Commonsissa 
Infobox OKNimi-testi OK: 
Coniophis on sukupuuttoon kuollut käärmesuku, jonka lajeja eli liitukaudelta paleogeenikaudelle. Lajeista nykyään tunnetuin ja varmistetuin on Coniophis precedens, mutta muitakin on epäilemättä ollut. Yhdysvaltalainen dinosaurusten tutkija O. C. Marsh löysi lajin luurangon ja kuvasi sen tieteelle vuonna 1892.
Claude Henry Baxter Grant

Claude Henry Baxter Grant (1878 Lontoo–9. tammikuuta 1958) oli brittiläinen kapteeni ja lintutieteilijä.
Grant kouluttautui kenttäbiologiksi Lontoon yliopistossa ja aloitti uransa taksonomina Natural History Museumissa. Vuonna 1899 hän liittyi armeijaan toisen buurisodan aikana, ja keräsi lintuja ja nisäkkäitä museon toimeksiannosta. Hän matkusti laajalti Etelä- ja Itä-Afrikassa sekä myös Etelä-Amerikassa, ja osallistui British Ornithologists' Unionin (BOU) retkelle Hollannin Uuteen Guineaan (Irian Jaya) 1910.
Grant palveli itäisessä Afrikassa ensimmäisessä maailmansodassa 1914-1918, ja palasi sinne sodan jälkeen siirtomaaviranomaisena. Hän palasi Englantiin 1932 ja työskenteli kuolemaansa saakka Natural History Museumin afrikkalaisten lintujen kokoelmien parissa.
Grant toimitti Bulletin of the British Ornithologists' Club-julkaisua (1935-1940 ja 1947-1952) ja BOU:n julkaisua Ibis (1941-1947).
Grant nimesi joitakin lintulajeja, kuten ruohikkokiurun, sekä yhdessä Cyril Winthrop Mackworth-Praedin kanssa, muun muassa malawinrusorinnan (Sheppardia lowei) ja papyrushempon (Serinus koliensis ).
Teoksia

On the species and races of the yellow wagtails from Western Europe to Western North America, yhdessä C.W. Mackworth-Praedin kanssa (1952).
African handbook of birds, yhdessä C.W. Mackworth-Praedin kanssa (6 osaa, 1952–1973).
Claude Goubet

Goubet’n muistomerkki Pariisissa
Claude Désiré Goubet (1837 Lyon – 1903) oli ranskalainen insinööri ja yksi sukellusveneiden kehittelyn pioneereista.
Goubet kiinnostui sukellusveneistä vuonna 1880. Vuonna 1887 laskettiin vesille hänen suunnittelemansa sukellusvene Goubet I, johon mahtui kahden hengen miehistö. Aseistukseksi voitiin ottaa yksi torpedo. Goubet I liikkui kokeiluissa Seinejoella ja myöhemmin Toulonin ja Cherbourgin satamissa.
Goubet I:n ohjauslaitteissa oli puutteita. Siinä ei ollut lainkaan peräsintä, vaan miehistö käänsi aluksen potkuria suuntaa muuttaakseen. Aluksen suunnan ja syvyyden säilyttäminen oli käytännössä mahdotonta. Heikon sähkömoottorin ansiosta alus myös liikkui vain noin 2–3 solmun nopeudella.
Ranskan asevoimat oli kiinnostunut aluksesta, mutta piti sitä liian pienenä. Goubet rakensi palautteen perusteella suuremman aluksen nimeltä Goubet II, jossa oli vahvempi sähkömoottori, kolme vakainta ja tilaa kahdelle torpedolle. Kuitenkin myös se hylättiin.
Goubet alkoi Goubet II:n epäonnistumisen jälkeen ja kenties juuri sen vuoksi kärsiä terveysongelmista. Hän kuoli vuonna 1903.
Aiheesta muualla

Kuvia tai muita tiedostoja aiheesta Claude Goubet Wikimedia Commonsissa
Anna Pasiarová

Anna	Pasiarová-Gajancová (o.s. Pasiarová, s. 18. joulukuuta 1949 Tatranská Matliare, Tšekkoslovakia) on slovakialainen maastohiihtäjä, joka aktiiviurallaan edusti Tšekkoslovakiaa. Hän edusti CH Štrbské Pleso -seuraa. Hän on pituudeltaan 165 cm.
Pasiarová sijoittui 1976 Innsbruckin olympialaisissa 10 kilometrillä 13:nneksi, 5 kilometrillä 15:nneksi ja viestissä kuudenneksi. Oslon MM-kilpailuissa 1982 hän oli 5 kilometrillä kuudes ja 10 kilometrillä kahdeksas. Sarajevon olympialaisissa 1984 hän sijoittui 20 kilometrillä 16:nneksi ja 10 kilometrillä 27:nneksi.
Pasiarová sijoittui maailmancupin osakilpailussa toiseksi Reit im Winklin 5 kilometrilä ja Autransin 10 kilometrillä joulukuussa 1983 sekä kolmanneksi Klingenthalin 10 kilometrillä tammikuussa 1982 ja Oslon 20 kilometrillä maaliskuussa 1983. Kymmenen parhaan joukkoon hän sijoittui kaikkiaan 13 kertaa. Maailmancupin kokonaiskilpailussa hän oli kuudes kaudella 1981–1982 ja yhdeksäs kaudella 1982–1983.
Claude Goudimel

Claude Goudimel
Claude Goudimel (n. 1510 – 27. elokuuta 1572) oli ranskalainen säveltäjä ja musiikkiteoreetikko.
Goudimel syntyi Besançonissa. Hän eli Pariisissa ainakin 1540-luvun lopussa. Hän mahdollisesti opiskeli Pariisin yliopistossa. Goudimel julkaisi Pariisissa myös kokoelman chansoneita. Vuonna 1557 hän muutti Metziin. Goudimel murhattiin Pärttylinyön verilöylyn yhteydessä Lyonissa vuonna 1572.
Goudimelin tunnetuimmat teokset ovat hänen säveltämänsä psalmit. Lisäksi hän sävelsi muun muassa messuja ja motetteja.
Aiheesta muualla

Kuvia tai muita tiedostoja aiheesta Claude Goudimel Wikimedia Commonsissa
Alfred Brendel

Alfred Brendel 2010
Alfred Brendel (s. 5. tammikuuta 1931) on itävaltalainen pianisti.
Brendel syntyi Tšekkoslovakiassa ja muutti Zagrebiin, myöhemmin Graziin. Hän sai lapsuutensa aikana satunnaista pianonsoiton opetusta.
Brendel jatkoi toisen maailmansodan jälkeen pianonsoittoa ja myös sävelsi ja maalasi. Hän osallistui Edwin Fischerin ja Eduard Steuermannin mestariluokkiin, mutta jäi suurilta osin itseoppineeksi.
Brendel piti ensimmäisen julkisen resitaalinsa Grazissa 17-vuotiaana. Hän sijoittui neljänneksi Bolzanon Ferruccio Busoni -pianokilpailussa Italiassa vuonna 1949 ja muutti seuraavana vuonna Wieniin.
Brendel teki ensimmäisen levytyksensä 21-vuotiaana Sergei Prokofjevin viidennestä pianokonsertosta. Muuten hän on levyttänyt mm. kaikki Ludwig van Beethovenin pianosonaatit sekä Franz Lisztin, Johannes Brahmsin, Robert Schumannin ja Franz Schubertin tuotantoa. Hän on saanut kiitosta myös Frédéric Chopinin poloneesien levytyksistään.
Marraskuussa 2007 Brendel ilmoitti itävaltalaisen Kleine Zeitung -lehden haastattelussa, että hän konsertoi viimeisen kerran vuoden 2008 joulukuussa Wienissä.
Amiga CD32

| Amiga CD32 |
| --- | --- |

 Konsoli ja ohjain.
Valmistaja:  Commodore
Sukupolvi:  Viides sukupolvi
Julkaisu:  1993
Valmistus lopetettu:  1994
Muisti:  2 MB RAM
Tallennusväline:  CD-ROM
Lisää videopeliartikkeleitaVideopelien teemasivulla
Amiga CD32 oli 32-bittinen CD-ROM-pohjainen pelikonsoli.
Konsoli julkaistiin Isossa-Britanniassa 14. syyskuuta 1993. Konsolia markkinoitiin ensimmäisenä 32-bittisenä konsolina, mutta FM Towns Marty oli julkaistu Japanissa aiemmin.
Konsoli myi hyvin Euroopassa, mutta Sega Saturnin ja PlayStationin hype tyrmäsi Commodoren aikeet maailmanlaajuiselle julkaisulle. 24. huhtikuuta 1994 Commodore päätyi konkurssiin ja Filippiinien hallitus takavarikoi toimittamattomat konsolit maksuksi tehtaiden käytöstä.
Samaan aikaan markkinoilla oli muitakin uutta CD-ROM:ia käyttäviä pelikonsoleita: 3DO, Atari Jaguar, Sega Mega-CD.
Ominaisuudet

CD32 pohjautuu Amiga 1200 -tietokoneeseen ilman näppäimistöä ja siinä on CD-ROM-asema levykeaseman tilalla. Vähemmän itsestäänselvä ominaisuus oli Akiko-piirin lisäys 1200:n piirisarjaan. Akiko-piirin täydet ominaisuudet eivät ole täysin selvillä, mutta sen pääominaisuus on "chunky to planar" -muunnos laitteistolla jotta suoritinaikaa ei kulu siihen. Muunnos laitteistolla oli hyödyksi 3D-grafiikkaa käyttävissä peleissä.
Ohjaimessa oli kuusi toimintonappia.
CD-ROM-asema oli suunniteltu siirtämään 300 kilotavua sekunnissa, joka oli nopeammin kuin CDTV:ssä tai Fujitsu FM Towns -tietokoneessa. CD-ROM-aseman käyttö oli kuitenkin nopeampaa kuin levykkeiden käyttö ja eliminoi levykkeiden vaihdon. Tallennusta varten oli sisäinen Flash-muisti.
Konsolissa oli S-video-portti paremmalle kuvanlaadulle kuin komposiitti/RF-signaalia käyttäen (jota SNES ja Mega Drive käyttivät). Lisäksi oli kaksi 9-pinnistä joypad-liitintä, joihin voitiin kytkeä Amiga-yhteensopivia ohjaimia mukaanlukien hiiriä. Konsolissa oli myös liitäntä Amiga 4000:n näppäimistölle.
Laajennusta varten konsolissa oli erillinen laajennuspaikka, johon sai FMV-laajennuksen Video CD:n toistamiseen. Laajennuspaikkaan suunniteltiin myös muita kortteja, jolla saisi lisää muistia, nopeamman prosessorin ja kiintolevyn.
Tekniset yksityiskohdat

Suoritin: Motorola 68020 (68EC020RC16) @ 14.3 MHz
Keskusmuisti: 2 megatavua (Chip)
Kickstart 3.1 ja sisäänrakennettu cdfs-tiedostojärjestelmä
1 kilotavun flashmuisti pelitilanteiden tallentamista varten
AGA-piirisarja (Advanced Graphics Architecture)
Akiko-grafiikkapiiri chunky-to-planar muunnosta varten.
Amiga OS 3.1
Tuplanopeuksinen CD-ROM-asema
Laajennusportti (laajennuskorteille, kiintolevylle, MPEG-kasetille, SX-1 laajennuspaketille)
4 8-bittistä äänikanavaa (2 vasemmalla ja 2 oikealla)
Peliohjain, sarjaportti, 2 ohjainporttia, liitännät näppäimistölle
CD32:sta pystyttiin laajentamaan muun muassa seuraavilla laitteilla:
ProModule
Paravision SX-1
DCE SX-32 (josta valmistettiin Mk1, Mk2 ja Pro-versioita, joista jälkimmäisin sisälsi joko 25/40 MHz:n 680EC30-pohjaisen tai 50 MHz:n 68030-pohjaisen suorittimen).
Nämä laitteet mahdollistivat mm. levykeaseman, kiintolevyn ja näppäimistön käyttämisen. Amiga CD32 pystyttiin siis muuttamaan Amiga 1200:aa vastaavaksi paitsi Commodoren valmistamilla, myös kolmannen osapuolen lisälaitteilla.
Pelit

Laitteelle julkaistiin muun muassa suomalaisen Bloodhousen Super Stardust, sekä pelejä kuten Microcosm ja Liberation: Captive 2.
Konsolille julkaistiin yli 170 peliä.
Vastaanotto

Commodore markkinoi CD32:ta vuokraamalla mainostaulun Segan Euroopan-päämajan edestä ja ilmoittamalla taululla, että Segalla kestäisi ikuisuus tulla yhtä hyväksi. Tämä oli viittaus Segan kilpailevaan Sega Mega-CD -laitteeseen.
Konsoli ei kiinnostanut paljoa Yhdysvalloissa. Euroopassa ja etenkin Britanniassa sekä Saksassa konsolilla oli parempi vastaanotto.
Aiheesta muualla

Kuvia tai muita tiedostoja aiheesta Amiga CD32 Wikimedia Commonsissa
http://www.amigahistory.co.uk/cd32.html (Arkistoitu – Internet Archive)
Viidennen sukupolven pelikonsolit
3DO
Amiga CD32
Apple Bandai Pippin
Atari Jaguar
Bandai Playdia
Casio Loopy
FM Towns Marty
Nintendo 64
NEC PC-FX
PlayStation
Sega Saturn
CD32:n ohjain.
Churchilljoki (Hudsoninlahti)

| Churchilljoki |
| --- | --- |
 Churchilljoen valuma-alue Kanadan kartalla.
Alkulähde:  Churchilljärvi
Laskupaikka:  Hudsoninlahti
Maat:  Kanada
Pituus:  1 609 km
Valuma-alue:  281 300 km²
Churchilljoki (engl. Churchill River, ransk. fleuve Churchill) on Hudsoninlahteen laskeva joki Saskatchewanin ja Manitoban provinssien pohjoisosissa Kanadassa. Joen pituus sen alkulähteiltä Hudsoninlahdelle on 1 609 kilometriä.
Joen alkulähteet ovat keskisen Kanadan itäosissa sijaitsevat Beaver Lake, Beaver River, Sand River, Cold Lake sekä Winefred River, jotka laskevat vetensä Saskatchewanin Churchilljärveen. Joki virtaa Churchilljärvestä kohti itää muodostaen useita järvialtaita, ennen kuin laskee pieneen Hudsoninlahden sivulahteen, Button Bayhin Churchillin kaupungin luona.
Joki on myös suosittu melontakohde.
Aiheesta muualla

Kuvia tai muita tiedostoja aiheesta Churchilljoki (Hudsoninlahti) Wikimedia Commonsissa
Churchillin piirikunta

Churchillin piirikunta (engl. Churchill County) on Yhdysvaltojen Nevadan osavaltiossa sijaitseva piirikunta. Sen väkiluku oli 24 909 vuonna 2019. Piirikunnan hallintokeskus on Fallonin kaupunki. Piirikunta perustettiin vuonna 1861.
Aiheesta muualla

Kuvia tai muita tiedostoja aiheesta Churchillin piirikunta Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Algo Kärp

Algo Kärp
Algo Kärp (s. 13. huhtikuuta 1985 Viljandi) on virolainen uransa lopettanut maastohiihtäjä, joka edusti Skiclub Viljandi -seuraa.
Liberecin MM-kilpailuissa 2009 Kärp sijoittui 15 kilometrin perinteisen hiihtotavan kilpailussa 57:nneksi. Vancouverin olympialaisissa 2010 Kärp sijoittui 50 kilometrin perinteisen hiihtotavan yhteislähtökilpailussa 41:nneksi ja viestijoukkueen mukana 14:nneksi. Oslon MM-kilpailuissa 2011 hän sijoittui samalla matkalla 23:nneksi ja Viron viestijoukkueen mukana kymmenenneksi. Val di Fiemmen MM-kilpailuissa 2013 Kärp sijoittui 50 kilometrin perinteisen hiihtotavan yhteislähtökilpailussa 47:nneksi. Sotšin olympialaisissa 2014 Kärp sijoittui 15 kilometrin perinteisen hiihtotavan kilpailussa 42:nneksi ja viestijoukkueen mukana kymmenenneksi.
Maastohiihdon maailmancupissa Kärp kilpaili ensimmäisen kerran Otepäässä tammikuussa 2006. Ensimmäiset maailmancupin pisteensä hän saavutti tammikuussa 2010 oltuaan Otepään 15 kilometrin perinteisen hiihtotavan kilpailussa 29:s. Parhaimmillaan hän on sijoittunut henkilökohtaisissa kilpailuissa 16:nneksi Oslon 50 kilometrin perinteisen hiihtotavan yhteislähtökilpailussa maaliskuussa 2014. Kärp myönsi 4. maaliskuuta 2019 käyttäneensä veridopingia muun muassa Lahden MM-kisoissa 2017 ja Pyeongchangin olympialaisissa 2018. Kärp sai tapauksesta neljän vuoden urheilun toimintakiellon.
Kärp lopetti uransa maastohiihtäjänä helmikuussa 2019.
Claude Gruffat

| Claude Gruffat> Euroopan parlamentin jäsen |
| --- | --- |
 5.2.2020–15.7.2024  
Ryhmä:  Vihreät/EFA
Henkilötiedot
Syntynyt: 13. syyskuuta 1957 (ikä 67) Rumilly, Ranska
Kansalaisuus:  ranskalainen
Tiedot
Puolue:  Europe Écologie
Aiheesta muualla
claude-gruffat.eu
Claude Gruffat (s. 13. syyskuuta 1957 Rumilly, Ranska) on ranskalainen poliitikko. Gruffat edustaa Europe Écologie-puoluetta. Gruffat toimi Euroopan parlamentin jäsenenä vuosina 2020–2024. Hän edusti Euroopan parlamentissa Vihreät / Euroopan vapaa allianssi -ryhmää.
Aiheesta muualla

Claude Gruffat Euroopan parlamentin jäsenet. Euroopan parlamentti.
Anna Pavlova (telinevoimistelija)

| Mitalit | Mitalit | Mitalit |  |
| --- | --- | --- | --- |
|  Anna Pavlova (keskellä) vuonna 2008 Pekingin olympialaisissa. |  Anna Pavlova (keskellä) vuonna 2008 Pekingin olympialaisissa. |  Anna Pavlova (keskellä) vuonna 2008 Pekingin olympialaisissa. |  |
Naisten telinevoimistelu
Maa:   Venäjä
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | hyppy |  |
|  Pronssia | Ateena 2004 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Århus 2006 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Hopeaa | Amsterdam 2004 | hyppy |  |
|  Hopeaa | Debrecen 2005 | neliottelu |  |
|  Hopeaa | Debrecen 2005 | hyppy |  |
|  Hopeaa | Clermont-Ferrand 2008 | joukkuekilpailu |  |
|  Pronssia | Amsterdam 2004 | joukkuekilpailu |  |
|  Pronssia | Debrecen 2005 | puomi |  |
Maa:   Azerbaidžan
| EM-kilpailut  | EM-kilpailut  | EM-kilpailut  |  |
|  Hopeaa | Sofia 2014 | hyppy |  |
Anna Anatoljevna Pavlova (s. 6. syyskuuta 1987 Orehovo-Zujevo, Moskovan alue) on venäläissyntyinen telinevoimistelija, joka on edustanut Azerbaidžania vuodesta 2014. Pavlovaa valmentaa hänen äitinsä Natalia Pavlova.
Vuonna 2000 Pavlova voitti kultamitalin eritasonojapuilla nuorten EM-kisoissa. Hän oli liian nuori kilpaillakseen MM-kisoissa vuonna 2001, mutta pääsi Hyväntahdon kisoihin, joissa sijoittui hopealle puomilla. Vielä vuonna 2002 hän ei päässyt aikuisten kansainvälisiin kilpailuihin ikänsä takia, mutta voitti Venäjän mestaruuden ja neljä mitalia nuorten EM-kisoista, joista neliottelun, joukkuekilpailun ja hypyn mitalit kultaisia.
Vuonna 2003 Anna Pavlova pääsi ensimmäistä kertaa aikuisten arvokisoihin. Hän sijoittui MM-kilpailuissa neliottelussa kymmenenneksi, hypyssä viidenneksi ja permannolla seitsemänneksi. Vuonna 2004 hän uusi Venäjän mestaruutensa, sai Amsterdamin EM-kilpailuissa hopeaa hypyssä ja pronssia joukkuekilpailussa sekä lunasti paikan Venäjän joukkueeseen Ateenan olympialaisiin. Ateenassa hän voitti pronssia joukkuekilpailusta ja hypystä sekä sijoittui neljänneksi neliottelussa ja puomilla.
Unkarin Debrecenissä pidetyistä EM-kisoista 2005 hän voitti hopeaa neliottelusta ja hypystä sekä pronssia puomilta. Saman vuoden Melbournen MM-kilpailuissa hän oli hypyssä viides, puomilla kuudes ja neliottelussa seitsemäs. Århusin MM-kilpailuissa 2006 hän sai joukkuekilpailussa pronssia sekä sijoittui puomilla neljänneksi ja hypyssä viidenneksi. Clermont-Ferrandin EM-kilpailuissa 2008 hän saavutti joukkuekilpailussa hopeaa. Pekingin olympialaisissa 2008 hän oli puomilla ja joukkuekilpailussa neljäs, neliottelussa seitsemäs sekä permannolla ja hypyssä kahdeksas.
Pavlova saavutti Sofian EM-kilpailuissa 2014 hopeaa hypyssä.
Algo pequeñito

| Algo Pequeñito |
| --- | --- |

Kappaleen tiedot
Esittäjä(t):  Daniel Diges
Levy-yhtiö:  Warner Music Spain
Kesto:  2:59
Tyylilaji:  pop, valssi
Julkaistu:  13. huhtikuuta 2010
Säveltäjä(t):  Jesús Cañadilla,   Luis Miguel de la Varga,   Alberto Jodar,   Daniel Diges
Sanoittaja(t):  Jesús Cañadilla,   Luis Miguel de la Varga,   Alberto Jodar,   Daniel Diges
Tuottaja(t):  Alejandro de Pinedo
Euroviisutiedot
Vuosi:  2010
Maa:  Espanja
Kieli:  espanja
Sijoitus:  15.
Pisteet:  68
Sanat:  sanoitus
Muuta:  Kappale esitettiin Eurovision-laulukilpailun 2010 finaalissa kaksi kertaa, koska ensimmäisen esityksen aikana Jimmy Jump -niminen häirikkö ilmaantui lavalle.
Algo pequeñito (”Jotain pientä”) on Daniel Digesin Eurovision laulukilpailussa 2010 laulama kappale. 
Sen ovat säveltäneet ja sanoittaneet Jesús Cañadilla, Luis Miguel de la Varga, Alberto Jodar ja Daniel Diges.
Koska Espanja kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta sijalle 15.
Euroviisuissa Daniel Diges sai esiintyä kahdesti – ensin omalla vuorollaan toisena esiintyjänä ja tämän jälkeen vielä uudestaan viimeisenä. Syynä oli Jimmy Jump -niminen häirikkö, joka ponnahti lavalle kesken ensimmäisen esityksen.